31993R1891
L 172/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1891/93 НА СЪВЕТА
от 12 юли 1993 година
за изменение на Регламент (ЕИО) № 3759/92 относно общата организация на пазара на рибни продукти и продукти от аквакултури и за изменение на Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че търсенето и вносът в Общността на сурими (промито и стабилизирано протеиново желе на основата на смляна риба) и приготвените храни от сурими, предназначени за директна консумация, непрекъснато се увеличават през последните години;
като има предвид, че производството на сурими в Общността и приготвени храни от сурими се увеличава в съответствие с международните тенденции;
като има предвид, че дори и няколко вида риби с ниско съдържание на мазнини да могат да се използват като суровини за производството на сурими, опитът показва, че е трудно да се идентифицират действително използваните видове риба, поради крайните характеристики на суримито и на приготвените храни от сурими;
като има предвид, че понастоящем нито сурими, нито приготвените храни от сурими са идентифицирани самостоятелно като продукти, подчинени на правилата на общата риболовна политика, установена с Регламент (ЕИО) № 3759/92 (4);
като има предвид, че поради това Общността не е в състояние да контролира търговията с тези продукти или тенденцията в пазарните цени и че поради това е необходимо да бъде изменен упоменатият регламент, така че да включи сурими и приготвените храни от сурими;
като има предвид, че тарифната номенклатура, произтичаща от прилагането на Регламент (ЕИО) № 3759/92, е включена в Общата митническа тарифа и, следователно, следва да се измени Регламент (ЕИО) № 2658/87 (5),
ПРИЕ НАСТОЯЩИЯ РЕГЛАМЕНТ:
Член 1
В приложение VII към Регламент (ЕИО) № 3759/92 и в приложение I към Регламент (ЕИО) № 2658/87 се добавят следните подпозиции:
„Код по КН
Описание на стоката
Ставка на митото
Допълнителна единица
Автономно (%) или налог (AGR)
Конвенциално (%)
1
2
3
4
5
0304 90 05
- сурими:
15
15
-
- - други
1604 20 05
- приготвени храни от сурими:
25
20
-
- - други“
Член 2
Настоящият регламент влиза в сила на 1 януари 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 1993 година.